Z A P I S N I K

19.  sjednice Vijeća Gradske četvrti Gornja Dubrava, održane 10. srpnja 2018.
 u Područnom uredu Dubrava, Dubrava 49, dvorana „C“ s početkom u 17,30 sati



NAZOČNI ČLANOVI VIJEĆA:

1. JOSIP BANDUR
2. DAVOR GABUD
3. FRANJO JEDNOBRKOVIĆ
4. NEDA KOVAČEVIĆ 
5. MIROSLAV KOŽUL
6. DARKO MAJPRUZ
7. NEVEN MIKŠA
8. ANDREJA MARCETIĆ
9. FRANJO NOVOSEL
10. DAMIR ONIŠKO
11. SVJETLANA PALIĆ
12. AVNI OSMANI
13. ŽELJKO PASARIČEK
14. DOMAGOJ PRICA
15. ILIJA SLIŠKO 
16. ROBERT TUKAČ
17. NINOSLAV VRANJEŠ
18. IVAN VARAT
19. STEVO ŽIVČIĆ

      

OSTALI NAZOČNI:
- Marija Badanjak, viši stručni referent za rad tijela mjesne samouprave
- Sandra Šukunda, stručni referent za rad tijela mjesne samouprave
- Ivan Šarić, stručni referent za rad tijela mjesne samouprave
    
O sjednici se vodi video zapis. 

           Predsjednik utvrđuje prisutnost  19  od 19 članova Vijeće, što znači da Vijeće može pravovaljano odlučivati.

           Predsjednik podsjeća vijećnike da su uz poziv primili zapisnik 18. sjednice  Vijeća.
Pita dali ima primjedbi na zapisnik 18. sjednice Vijeća.

.

	Budući da se više nitko ne javlja za riječ, zapisnik 18. sjednice Vijeća je  jednoglasno prihvaćen.


	Predsjednik napominje da su članovi Vijeća prije sjednice dobili prijedloge za dopunu dnevnog  reda.

Predlaže dopunu Dnevnog reda:

                                             DOPUNA DNEVNOG REDA

1. Godišnji izvještaj o izvršenju Financijskog plana Gradske četvrti Gornja Dubrava za 2017.
1. Prijedlog zaključka o zakupu poslovnog prostora za potrebe Mjesnog odbora Zeleni brijeg
1. Prijedlog zaključka o zakupu poslovnog prostora za potrebe Mjesnog odbora Branovec-Jalševec 
1. Prijedlog zaključka o prijedlogu rješavanja  odvodnje u II. Litijskom odvojku i Vižovljanskoj ulici
1. Rekonstrukcija potkrovlja i obnova vanjskog pročelja Objekta Mjesne samouprave Čučerje- donošenje zaključka
1. Projektiranje vodoopskrbnog cjevovoda i javnog kanala na k.č. 3140 (Čučerje) – donošenje zaključka
1. Dovoz neophodne količine vode cisternama Ivica Barišić, Blizno 35- donošenje zaključka
1. Dodjela sredstava s pozicije ostali nespomenuti rashodi poslovanja za organizaciju Dana Novoselca- donošenje zaključka
1. Prijedlog zaključka o Nacrtu okvirne strategija pametnog Grada Zagreba- Zagreb Smart City
1. Prijedlog zaključka o  osnivanje Građanske kompostane u Španskom
1. Davanje mišljenja sukladno čl, 86. stavak 1. Statuta Grada Zagreba
a) Prijedlog zaključka o prihvaćanju Ugovora br. 2018/001270 o nabavi spremnika za odvojeno prikupljanje otpada
b) Prijedlog zaključka o zaduživanju Grada Zagreba


Pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi Dnevni red, koji je jednoglasno prihvaćen i glasi:
                                                 


	DNEVNI RED

1. Godišnji izvještaj o izvršenju Financijskog plana Gradske četvrti Gornja    Dubrava za 2017.
2. Prijedlog zaključka o zakupu poslovnog prostora za potrebe Mjesnog odbora Zeleni brijeg
3. Prijedlog zaključka o zakupu poslovnog prostora za potrebe Mjesnog odbora Branovec-Jalševec 
4. Prijedlog zaključka o prijedlogu rješavanja  odvodnje u II. Litijskom odvojku i   Vižovljanskoj ulici
5. Rekonstrukcija potkrovlja i obnova vanjskog pročelja Objekta Mjesne samouprave Čučerje- donošenje zaključka
6. Projektiranje vodoopskrbnog cjevovoda i javnog kanala na k.č.3140 (Čučerje) – donošenje zaključka
7. Prijedlog zaključka o prijedlogu regulacije prometa na području Mjesnog odbora Trnovčica
8. Prijedlog zaključka o prijedlogu regulacije prometa u ulici Knezovečki put
9. Prijedlog zaključka o obilježavanju dana osnivanja Prve postrojbe protuzračne obrane  Grada Zagreba
10. Dovoz neophodne količine vode cisternama Ivica Barišić, Blizno 35- donošenje zaključka
11. Dodjela sredstava s pozicije ostali nespomenuti rashodi poslovanja za organizaciju Dana Novoselca- donošenje zaključka
12. Prijedlog zaključka o Nacrtu okvirne strategija pametnog Grada Zagreba- Zagreb Smart City
13. Prijedlog zaključka o  osnivanje Građanske kompostane u Španskom
14. Davanje mišljenja sukladno čl, 86. stavak 1. Statuta Grada Zagreba
a) Prijedlog zaključka o prihvaćanju Ugovora br. 2018/001270 o nabavi spremnika za odvojeno prikupljanje otpada
b) Prijedlog zaključka o zaduživanju Grada Zagreba
15. Pitanja, prijedlozi i obavijesti


AD 1. Godišnji izvještaj o izvršenju Financijskog plana Gradske četvrti Gornja Dubrava za 2017. - donošenje
  
Predsjednik napominje da je izvještaj pripremio Gradski ured za mjesnu samoupravu.

Otvara raspravu.

Budući se nitko ne javlja za riječ, Vijeće na prijedlog predsjednika jednoglasno donosi:

Godišnji izvještaj o izvršenju Financijskog plana Gradske četvrti Gornja Dubrava za 2017..

Godišnji izvještaj o izvršenju Financijskog plana Gradske četvrti Gornja Dubrava za 2017. nalazi se u privitku ovog zapisnika i njegov je sastavni dio.



AD 2. Prijedlog zaključka o zakupu poslovnog prostora za potrebe Mjesnog odbora Zeleni brijeg

Predsjednik napominje da Vijeće treba donesti zaključak o najmu prostora za Mjesni odbor Zeleni brijeg, kako bi Grad mogao napraviti ugovor.

 Otvara raspravu.


Budući se nitko ne javlja za riječ, Vijeće na prijedlog predsjednika jednoglasno donosi:




Z A K L J U Č A K
o zakupu poslovnog prostora za potrebe Mjesnog odbora Zeleni brijeg


I. Predlaže se Gradu Zagrebu sklapanje ugovora s Brankom Kršićem, Zagreb, Miroševečki brijeg 45 o zakupu poslovnog prostora za potrebe rada Vijeća Mjesnog odbora  Zeleni brijeg na rok od 3 mjeseca.

II. Prostor  se nalazi u  Zagrebu, Miroševečki brijeg 45, ukupne površine 71 m².
III. Ovaj se zaključak dostavlja se Gradskom uredu za mjesnu samoupravu na daljnje  postupanje.


AD 3. Prijedlog zaključka o zakupu poslovnog prostora za potrebe Mjesnog odbora Branovec-Jalševec 

        Predsjednik ističe da se treba donijeti zaključka i o najmu prostora za Mesni odbor Branovec-Jalševec.  Otvara raspravu.

Budući da nitko ne traži riječ Vijeće na prijedlog predsjednika jednoglasno donosi
 


Z A K L J U Č A K
o zakupu poslovnog prostora za potrebe Mjesnog odbora Branovec-Jalševec


I. Predlaže se Gradu Zagrebu sklapanje ugovora s Dobrovoljnim vatrogasnim društvom Branovec-Jalševec, Zagreb, Branovečka cesta 94 o zakupu poslovnog prostora za potrebe rada Vijeća Mjesnog odbora Branovec-Jalševec na rok od jedne godine.

II. Prostor  se nalazi u  Zagrebu, Branovečka cesta 94, ukupne površine 30 m², te po potrebi dvorana ukupne površine 96 m².

III. Ovaj se zaključak dostavlja se Gradskom uredu za mjesnu samoupravu na daljnje  postupanje.
		



Ad 4. Prijedlog Zaključka o prijedlogu rješavanja odvodnje u II. Litijskom odvojku i Vižvljanskoj ulici.



Predsjednik je pojasnio problem odvodnje Napominje da je to prijedlog vijećnika gos. N. Vranješa.
.

Budući da  nitko ne traži riječ, na prijedlog predsjednika Vijeće jednoglasno donosi:


Z A K L J U Č A K
o prijedlogu rješavanja odvodnje 
 u II. Litijskom odvojku i Vižovljanskoj ulici


I. Vijeće je upoznato s problemom neadekvatne odvodnje u II. Litijskom odvojku i Vižovljanskoj ulici u kojima iza obilnijih kiša dolazi do poplavljivanja pojedinih stambenih objekata.

II. Predlaže se izrada tehničke dokumentacije za rekonstrukciju postojeće odvodnje u navedenim ulicama kako bi se problem riješio.

III. Ovaj će zaključak biti dostavljen Vodoopskrbi i odvodnji d.o.o. na daljnje postupanje.




AD 5.  Rekonstrukcija potkrovlja i obnova pročelja objekta Mjesne samouprave Čučerje -

Predsjednik upoznaje vijećnike s navedenim problemom. Nadalje napominje da je to prijedlog gos. D. Gabuda kojem daje riječ, da obrazloži problem. Otvara raspravu.

Budući da nitko ne raži riječ, na prijedlog predsjednika Vijeća jednoglasno donosi:


Z A K L J U Č A K
o prijedlogu rekonstrukcije potkrovlja i obnove vanjskog pročelja objekta Mjesne samouprave Čučerje


I. Vijeće je upoznato s problemom devastiranog objekta Mjesne samouprave Čučerje, Trg Sv Marije Čučerske 2.

II. Predlaže se rekonstrukcija potkrovlja i obnova vanjskog pročelja objekta Mjesne samouprave Čučerje budući da je to zaštićeni spomenik kulture Grada Zagreba i svojim derutnim stanjem  narušava izgled Trga Sv. Marije Čučerske gdje su ostali objekti uređeni.

III. Prijedlog rekonstrukcije potkrovlja objekta Mjesne samouprave Čučerje  i obnova vanjskog pročelja (fasade) predložena je u Program gradnje objekata i uređaja komunalne infrastrukture na području Grada Zareba u 2015.

IV. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom zavodu za zaštitu spomenika kulture i prirode na daljnje postupanje







AD 6. Projektiranje vodoopskrbnog cjevovoda i javnog kanala na k.č. 3140 (Čučerje)- donošenje zaključka

Predsjednik daje riječ  gos. D. Gabudu da obrazloži zahtjev. 

Otvora raspravu.

Budući da nitko ne traži riječ, Vijeće na prijedlog predsjednika jednoglasno donosi




Z A K L J U Č A K
o prijedlogu rješavanja odvodnje i vodoopskrbnog cjevovoda 
 na k.č. 3140 k.o. Čučerje


I. Vijeće je upoznato s problemom koji se odnosi na nemogućnost priključka na odvodnju i vodoopskrbu u jedno dijelu ulice Hukmani.

II. Predlaže se hitno projektiranje odvodnje i vodoopskrbe na k.č. 3140 k.o. Čučerje u ulici Hukmani kod kbr. 1a u dužini cca 150 m.

III. Vijeće će izmjenom Plana komunalnih aktivnosti Gradske četvrti Gornja Dubrava osigurati sredstva u tu svrhu.

IV. Ovaj će zaključak biti dostavljen Gradskom uredu za mjesnu samoupravu na daljnje postupanje. 



Ad 7. Prijedlog zaključka o prijedlogu regulacije prometa na području Mjesnog odbora Trnovčica

Predsjednik ističe da je prijedlog dobiven od Vijeća Mjesnog odbora Trnovčica. Otvara raspravu.

U raspravi sudjeluju: F. Jednobrković, J. Bandur, I. Varat i predsjednik.

Budući se više nitko  ne javlja za riječ, Vijeće na prijedlog predsjednika jednoglasno donosi
    
   ZAKLJUČAK
o prijedlogu regulacije prometa na području Mjesnog odbora Trnovčica
 

1. Vijeće je razmotrilo prijedlog Vijeća  Mjesnog odbora Trnovčica o regulaciji prometa
kako slijedi:
I. Poradi veće sigurnosti građana i prometne prohodnosti  u ulicama: Trnovčica - Ulici       Julijana Jelenića – Florićevoj ulici – Tomaševoj ulici – Trutinoj ulici – ulici Trnovčica predlaže se da se vrati kružna regulacija prometa na način koji je bio donedavno na snazi. 
- Kako se iz ulice Trnovčica skreće "unutra" prema Florićevoj ulici / Ulici Julijana Jelenića samo kod Hublon Pivovare (bivši restoran Cesarica) – predlaže se da ta mala ulica bude jednosmjerna, te  Florićeva ulica također treba biti jednosmjerna u smjeru Tomaševe ulice.
-  Iz Tomaševe ulice  i iz Puklavčeve ulice treba biti skretanje samo desno u Ulicu Julijana Jelenića koja je također jednosmjerna u odnosu na/u smjeru prema Trutinoj ulici i
-  Izlaz na ulicu Trnovčica iz svih spomenutih ulica trebao bi biti samo kod trgovine "Prehrana".

	II. Kao dio rješenja predlaže se da se na spojevima ulice Trnovčica i Ulice Julijana Jelenića iscrtaju parkirna mjesta.

1. Daje se pozitivno  mišljenje na prijedlog navedene regulacije prometa.

1. Ovaj će Zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet na daljnje postupanje.




Obrazloženje:

Poradi veće sigurnosti sugrađana i prohodnosti prometa s obzirom na činjenicu da je veliki problem trenutna dvosmjernost uličice kod Hublon pivovare - postrance stoje parkirani automobili koji otežavaju ionako slabu prohodnost, a nedjeljom ili kad su veća događanja oko crkve, tu nastaje pravi kaos.
Automobili koji iz ulice Trnovčice žele skrenuti u smjeru Florićeve na tom mjestu često zaustavljaju i javni prijevoz i ZET-ov bus linije 223 mora stajati. Zna se dogoditi isto i iz smjera Dupca kad prolazi kroz ulicu Trnovčica, na rečenom mjestu se stvara usko grlo pa ZET-ov autobus ne može proći.


AD 8. Prijedlog zaključka o prijedlogu regulacije prometa u ulici Knezovečki put

 Predsjednik napominje da je  Mjesni odbor Poljanice  donio zaključak. Otvara raspravu

Budući da se nitko ne javlja za riječ, Vijeće na prijedlog predsjednika jednoglasno donosi:



Z A K L J U Č A K
o davanju mišljenja na prijedlog regulacije prometa u ulici Knezovečki put



I. Razmotren je prijedlog Vijeća Mjesnog odbora Poljanice o uspostavi jednosmjernog prometa u ulici Knezovečki put.

II. Daje se pozitivno mišljenje.

III. Ovaj će Zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet, na daljnje postupanje.







AD 9 Prijedlog zaključka o obilježavanju dana osnivanja Prve postrojbe protuzračne obrane Grada Zagreba

Predsjednik pojašnjava zahtjev. Poziva vijećnike da se odazovu pozivu za obilježavanje.

Otvara raspravu.

Budući da nitko ne traži riječ, na prijedlog predsjednika Vijeće jednoglasno donosi



ZAKLJUČAK
o obilježavanju dana osnivanja Prve postrojbe protuzračne obrane Grada Zagreba


Vijeće Gradske četvrti Gornja Dubrava izražava punu podršku hvalevrijednoj inicijativi obilježavanja spomena na dan osnivanja Prve postrojbe protuzračne obrane Grada Zagreba iz sastava naoružanih odreda Narodne zaštite, koje bi se održalo 12. kolovoza 2018. godine u Mjesnom odboru Dankovec, u Ulici sv. Barbare.


 
AD 10. Prijedlog Zaključka o davanju mišljenja na zahtjev za dostavu pitke vode cisternama
 
Predsjednik pojašnjava prijedlog . Otvara raspravu.

U raspravi sudjeluju :D. Gabud, I. Sliško

Budući da se više nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o davanju mišljenja na zahtjev 
za dostavu pitke vode cisternama


I. Vijeće Gradske četvrti Gornja Dubrava razmotrilo je zahtjev Ivice Barišića iz Zagreba, Blizno 35 u kojem traži dovoz jedne cisterne od 8 m3 pitke vode mjesečno neophodne za osnovne životne uvjete.

II. Vijeće, na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje pozitivno mišljenje o traženom.




AD 11. Dodjela sredstava s pozicije „Ostali nespomenuti rashodi poslovanja“ Gradske četvrti Gornja Dubrava“

Predsjednik napominje da je zahtjev Mjesnog odbora Novoselec za financijsku pomoć stigao prije sjednice i poziva vijećnike da prisustvuju  obilježavanju Dana Novoselca 16. rujna 2018. Otvara raspravu.

Budući nitko ne traži riječ, Vijeće na prijedlog predsjednika jednoglasno donosi:



ZAKLJUČAK
o odobrenju korištenja sredstava


1. Vijeće odobrava korištenje sredstava iz Razdjela Proračuna Grada Zagreba 0502, na poziciji 146-3299 „Ostali nespomenuti rashodi poslovanja“ za 2018. Vijeća Gradske četvrti Gornja Dubrava, Vijeću Mjesnog odbora Novoselec za najam tobogana u svrhu  organizacije Dana Novoselca u iznosu od 800,00 kn.
      
2.  Ovaj će zaključak biti dostavljen Gradskom uredu za mjesnu samoupravu.



ZAKLJUČAK
o odobrenju korištenja sredstava


1. Vijeće odobrava korištenje sredstava iz Razdjela Proračuna Grada Zagreba 0502, na poziciji 146-3299 „Ostali nespomenuti rashodi poslovanja“ za 2018. Vijeća Gradske četvrti Gornja Dubrava, Vijeću Mjesnog odbora Novoselec za najam nošnji za organizaciju Dana Novoselca u iznosu od 4.370,00.
      
1.  Ovaj će zaključak biti dostavljen Gradskom uredu za mjesnu samoupravu.


ZAKLJUČAK
o odobrenju korištenja sredstava


1. Vijeće odobrava korištenje sredstava iz Razdjela Proračuna Grada Zagreba 0502, na poziciji 146-3299 „Ostali nespomenuti rashodi poslovanja“ za 2018. Vijeća Gradske četvrti Gornja Dubrava, Vijeću Mjesnog odbora Novoselec za najam šatora i seta stolova  u svrhu  organizacije Dana Novoselca u iznosu od 1.950,00
      
2.  Ovaj će zaključak biti dostavljen Gradskom uredu za mjesnu samoupravu.





ZAKLJUČAK
o odobrenju korištenja sredstava


1. Vijeće odobrava korištenje sredstava iz Razdjela Proračuna Grada Zagreba 0502, na poziciji 146-3299 „Ostali nespomenuti rashodi poslovanja“ za 2018. Vijeća Gradske četvrti Gornja Dubrava, Vijeću Mjesnog odbora Novoselec u svrhu angažman  glazbenog  sastava za Dan Novoselca u iznosu od 1.870,00
      
2.  Ovaj će zaključak biti dostavljen Gradskom uredu za mjesnu samoupravu.


AD 12. Prijedlog zaključka o Nacrtu okvirne strategije pametnog Grada Zagreba- Zagreb Smart City
Predsjednik pojašnjava prijedlog. Otvara raspravu. 

Budući se nitko ne javlja za riječ, Vijeće na prijedlog predsjednika jednoglasno donosi.


ZAKLJUČAK
o davanju mišljenja na Nacrt okvirne strategije pametnog Grada Zagreba- Zagreb Smart City


1. Vijeće Gradske četvrti Gornja Dubrava razmotrilo je Nacrt okvirne strategije pametnog Grada Zagreba-Zagreb Smart City.

2. Vijeće daje pozitivno mišljenje o  navedenom Nacrtu.

3. Ovaj Zaključak dostavlja se Gradskom uredu za  gospodarstvo, energetiku i zaštitu okoliša.
  

AD 13. Prijedlog zaključka o osnivanju Građanske kompostane u Španskom

Predsjednik ističe da je zahtjev za podršku upućen svim vijećima. Otvara raspravu.

Budući da nitko ne traži riječ, na prijedlog predsjednika Vijeće jednoglasno donosi


ZAKLJUČAK
o davanju mišljenja na Prijedlog o osnivanju Građanske  kompostane u Španskom


1. Vijeće Gradske četvrti Gornja Dubrava razmotrilo je Prijedlog o osnivanju Građanske kompostane u Španskom. 

2. Vijeće daje pozitivno mišljenje o navedenom.


     

AD. 14.  Davanje mišljenja sukladno članku 86. stavka 1. Statuta Grada Zagreba
  
a) Prijedlog zaključka o prihvaćanju Ugovora br. 2018/001270 o nabavi spremnika za odvojeno prikupljanje otpada
b)  Prijedlog zaključka o zaduživanju Grada Zagreba

Predsjednik otvara raspravu. Budući da se nitko ne javlja za riječ, Vijeće na prijedlog predsjednika jednoglasno donosi. 



ZAKLJUČAK
o davanju mišljenja na Prijedlog zaključka  o prihvaćanju Ugovora br. 2018/001270  o nabavi spremnika za odvojeno prikupljanje otpada


1. Vijeće Gradske četvrti Gornja Dubrava razmotrilo je Prijedlog zaključka o prihvaćanju Ugovora br. 2018/001270  o nabavi spremnika za odvojeno prikupljanje otpada

2. Vijeće daje pozitivno mišljenje o  navedenom.


ZAKLJUČAK
o davanju mišljenja na Prijedlog zaključka o zaduživanju Grada Zagreba


1. Vijeće Gradske četvrti Gornja Dubrava razmotrilo je Prijedlog zaključka o zaduživanju Grada Zagreba.

2. Vijeće daje pozitivno mišljenje o navedenom.


AD 15 . Pitanja, prijedlozi i obavijesti

Predsjednik izvještava vijećnike o učinjenom i akcijama koje se namjeravaju učiniti. 

Andreja Marcetić izvještava vijećnike o provedenoj humanitarnoj akciji.

Predsjednik izvješćuje vijećnike o slijedećem:

Planira se instalirati klima u MO Studenski grad. Izgraditi priključak u Ivanovićevoj ulici za objekat na vodu i kanalizaciju u dužini od 50 metara.. Kod OŠ Čućerje planira se izgraditi uvjeti za školu u prirodi i napraviti stolovi za stolni tenis. Napraviti stazu do DVD-a. Kod škole u Dankovcu
planira  se stol za stolni tenisi na zelenoj površini prema DVD-u 2. klupe i da se zeleni otok izmjesti, da se vozila mogu parkirati. Nadalje treba ukloniti golove kraj škole , jer ravnateljica tvrdi da su opasni po korisnike. I traži golove kao u Čučerju.
Roditelj se bunio da mu s se dijete ozlijedilo na igralištu u Dankovcu.  Predsjednik stiče da je sprava bila zalijepljena i  još nije bila za upotrebu, ali je već devastirana. Napominje da će se postaviti stol za stolni tenis, ići ograda  i staviti će se klackalice. Nadalje ističe da je predsjednik VMO Dankovec predložio da se riješi parkiralište kako bi se napravo park za djecu.
Nadalje treba riješiti problem  vode na ćošku Sv. Barbare.
Nadalje ističe da mjesni odbori traže kante za smeće. Napominje da su osigurana sredstva za rekonstrukciju dječjeg parka  kod boćarskog kluba A. Starčevića i prostor će se proširiti. Nadalje napominje interes za stolni tenis na III. Poljanicama. Ističe i igralište u Ulici Blaža Jur4išić kraj dječjeg vrtića.
Nadalje upozorava na problem atmosferskih voda.

U diskusiji sudjeluju: J. Bandur, D. Majpruz, F. Jednobrković, I. Sliško, D. Prica, I. Varat, D. Gabud, N. Kovačević i predsjednik. 

Vijeće jednoglasno zauzima stav da podržava izneseno.

Budući da više nitko ne traži riječ, predsjednik zaključuje sjednicu.


Završeno u 18,55 sati

Sastavila:

[bookmark: _GoBack]Marija Badanjak

KLASA: 026-02/18-001/377
URBROJ: 251-06-11-5-18-1
Zagreb, 10. srpnja 2018.




PREDSJEDNIK VIJEĆA
GRADSKE ČETVRTI GORNJA DUBRAVA

Damir Oniško


